मुंहपका-खुरपका रोग
यह रोग पशुओं को, एक बहुत ही छोटे आंख से न दिख पाने वाले कीड़े द्वारा होता है। जिसे विषाणु या वायरस कहते हैं। मुंहपका-खुरपका रोग किसी भी उम्र की गायें एवं उनके बच्चों में हो सकता है। इसके लिए कोई भी मौसम निश्चित नहीं है, कहने का मतलब यह हे कि यह रोग कभी भी गांव में फैल सकता है। हालांकि गाय में इस रोग से मौत तो नहीं होती फिर भी दुधारू पशु सूख जाते हैं। इस रोग का क्योंकि कोई इलाज नहीं है इसलिए रोग होने से पहले ही उसके टीके लगवा लेना फायदेमन्द है। इस रोग के आने पर पशु को तेज बुखार हो जाता है। बीमार पशु के मुंह, मसूड़े, जीभ के ऊपर नीचे ओंठ के अन्दर का भाग खुरों के बीच की जगह पर छोटे-छोटे दाने से उभर आते हैं, फिर धीरे-धीरे ये दाने आपस में मिलकर बड़ा छाला बनाते हैं। समय पाकर यह छाले फल जाते हैं और उनमें जख्म हो जाता है।
खसरा
खसरा एक स्थानिक रोग है, जिसका अर्थ है कि यह एक समुदाय में लगातार मौजूद रहता है और अधिकतर लोग इससे प्रतिरोध की क्षमता का विकास कर लेते हैं। ऐसी आबादी में जिसका सामना खसरा जैसी बीमारी से नहीं हुआ हो, एक नये रोग से सामना होने पर विनाशकारी परिणाम हो सकते हैं। 1529 में, क्यूबा में खसरे की महामारी ने दो तिहाई वाशिंदों की जान ले ली जो पहले चेचक से बच गये थे। दो साल बाद होंडूरस की आधी आबादी की मौत खसरे की वजह से हुई थी, जिसने मेक्सिको, सेंट्रल अमेरिका और इंका सभ्यता को उजाड़ दिया था।